พระราชกฤษฎีกาจัดตั้งเทศบาลเมืองบางกรวยพ.ศ. ๒๕๔๕ ภูมิพลอดุลยเดชป.ร.ให้ไว้ ณวันที่ ๑๑ ธันวาคม พ.ศ. ๒๕๔๕เป็นปีที่๕๗ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรจัดตั้งเทศบาลเมืองบางกรวยโดยเปลี่ยนแปลงฐานะเทศบาลตำบลบางกรวยในอำเภอบางกรวย จังหวัดนนทบุรี เป็นเทศบาลเมืองบางกรวยอาศัยอำนาจตามความในมาตรา ๒๒๑ของรัฐธรรมนูญแห่งราชอาณาจักรไทย และมาตรา ๑๐ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๑๑) พ.ศ. ๒๕๔๓จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาจัดตั้งเทศบาลเมืองบางกรวย พ.ศ. ๒๕๔๕มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้เปลี่ยนแปลงฐานะเทศบาลตำบลบางกรวยในอำเภอบางกรวย จังหวัดนนทบุรี เป็นเทศบาลเมืองมีชื่อว่า เทศบาลเมืองบางกรวยมาตรา ๔ ให้กำหนดเขตเทศบาลเมืองบางกรวย ไว้ดังนี้หลักเขตที่ ๑ ตั้งอยู่ตามแนวเส้นตั้งฉากกับคลองบางกอกน้อยฝั่งตะวันออก ตรงจุดที่อยู่ห่างจากศูนย์กลางคลองบางกอกน้อยบรรจบกับคลองวัดสักใหญ่ฝั่งเหนือ ไปทางทิศตะวันออกเฉียงเหนือ ระยะ ๕๐๐ เมตรด้านเหนือจากหลักเขตที่ ๑ เป็นเส้นขนานระยะ ๕๐๐ เมตร กับศูนย์กลางคลองบางกอกน้อยและคลองบางกรวยไปทางทิศตะวันออกเฉียงใต้และทิศตะวันออก ถึงหลักเขตที่ ๒ ซึ่งตั้งอยู่ริมคลองโพธิ์ฝั่งตะวันออกจากหลักเขตที่ ๒ เป็นเส้นเลียบริมคลองโพธิ์ ฝั่งตะวันออกไปทางทิศใต้ ข้ามคลองบางกรวย ถึงหลักเขตที่ ๓ ซึ่งตั้งอยู่ริมคลองบางกรวย ฝั่งใต้จากหลักเขตที่ ๓ เป็นเส้นเลียบริมคลองบางกรวย ฝั่งใต้ไปทางทิศตะวันออกเฉียงเหนือ ถึงหลักเขตที่ ๔ ซึ่งตั้งอยู่ริมคลองบางกรวย ฝั่งใต้ตรงจุดที่คลองบางกรวย ฝั่งใต้ บรรจบกับแม่น้ำเจ้าพระยา ฝั่งตะวันตกด้านตะวันออกจากหลักเขตที่ ๔ เป็นเส้นเลียบริมแม่น้ำเจ้าพระยาฝั่งตะวันตก ไปทางทิศตะวันออกเฉียงใต้ ถึงหลักเขตที่ ๕ ซึ่งตั้งอยู่ริมฝั่งแม่น้ำเจ้าพระยาฝั่งตะวันตก ตรงจุดที่แม่น้ำเจ้าพระยา ฝั่งตะวันตก ตัดกับเส้นแบ่งเขตจังหวัดนนทบุรีกับกรุงเทพมหานครด้านใต้จากหลักเขตที่ ๕ เป็นเส้นเลียบเส้นแบ่งเขตจังหวัดนนทบุรีกับกรุงเทพมหานครไปทางทิศตะวันตกเฉียงใต้ ถึงหลักเขตที่ ๖ ซึ่งตั้งอยู่ริมคลองบางกอกน้อยฝั่งตะวันออก ตรงจุดที่แนวเส้นแบ่งเขตจังหวัดนนทบุรีกับกรุงเทพมหานคร บรรจบกับคลองบางกอกน้อยฝั่งตะวันออกด้านตะวันตกจากหลักเขตที่ ๖ เป็นเส้นเลียบริมคลองบางกอกน้อยฝั่งตะวันออก ไปทางทิศตะวันออกเฉียงเหนือ ถึงหลักเขตที่ ๗ ซึ่งตั้งอยู่ริมคลองบางกอกน้อยฝั่งตะวันออก ที่จุดซึ่งอยู่ตรงข้ามกับคลองมหาสวัสดิ์ ฝั่งเหนือจากหลักเขตที่ ๗ เป็นเส้นตรงไปทางทิศตะวันตกเฉียงเหนือ ข้ามคลองบางกอกน้อยเลียบริมคลองมหาสวัสดิ์ ฝั่งเหนือ ถึงหลักเขตที่ ๘ ซึ่งอยู่ริมคลองมหาสวัสดิ์ฝั่งเหนือ ที่จุดซึ่งอยู่ห่างจากจุดศูนย์กลางคลองบางกอกน้อย ไปทางทิศตะวันตกเฉียงเหนือตามแนวคลองมหาสวัสดิ์เป็นระยะ ๔๐๐ เมตรจากหลักเขตที่ ๘ เป็นเส้นขนานระยะ ๔๐๐ เมตรกับศูนย์กลางคลองบางกอกน้อย ไปทางทิศตะวันออกเฉียงเหนือและทิศตะวันตกเฉียงเหนือข้ามคลองวัดสักใหญ่ ถึงหลักเขตที่ ๙ ซึ่งตั้งอยู่ริมคลองวัดสักใหญ่ ฝั่งเหนือจากหลักเขตที่ ๙ เป็นเส้นเลียบริมคลองวัดสักใหญ่ ฝั่งเหนือไปทางทิศตะวันออกเฉียงเหนือ ถึงหลักเขตที่ ๑๐ ซึ่งตั้งอยู่ตรงจุดที่คลองวัดสักใหญ่ฝั่งเหนือ บรรจบกับคลองบางกอกน้อย ฝั่งตะวันตกจากหลักเขตที่ ๑๐ เป็นเส้นตรงไปทางทิศตะวันออกเฉียงเหนือ จบบรรจบกับหลักเขตที่๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ให้มีหลักย่อยปักไว้เพื่อแสดงแนวเขตตามสมควรมาตรา ๕ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพันตำรวจโท ทักษิณ ชินวัตรนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาจัดตั้งเทศบาลเมืองบางกรวย พ.ศ.๒๕๔๕(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากเทศบาลตำบลบางกรวย ซึ่งจัดตั้งขึ้นโดยพระราชกฤษฎีกาจัดตั้งเทศบาลตำบลบางกรวยอำเภอบางกรวย จังหวัดนนทบุรี พ.ศ. ๒๕๓๗มีสภาพความเจริญเติบโตทางเศรษฐกิจและสังคมเพิ่มขึ้น สมควรเปลี่ยนแปลงฐานะเป็นเทศบาลเมืองบางกรวย จึงจำเป็นต้องตราพระราชกฤษฎีกานี้ปิติวรรณ/จัดทำ๑๕ เมษายน ๒๕๖๓ปาจรีย์/ตรวจ๗ ตุลาคม ๒๕๖๓[๑] ราชกิจจานุเบกษาเล่ม ๑๑๙/ตอนที่ ๑๒๒ ก/หน้า ๕/๑๖ ธันวาคม ๒๕๔๕